stanford-oval/wikipedia huggingface dataset:
บอมเบอร์แมนไลฟ์
การพัฒนา > เนื้อหาที่ดาวน์โหลดได้

ในวันที่ 29 สิงหาคม ค.ศ. 2007 บอมบ์-อัป แพ็ก 1 พร้อมให้ดาวน์โหลดในเอกซ์บอกซ์ไลฟ์มาร์เก็ตเพลส และในวันที่ 26 กันยายน ค.ศ. 2007 บอมบ์-อัป แพ็ก 2 พร้อมให้บริการ ส่วนวันที่ 26 ธันวาคม ค.ศ. 2007 บอมบ์-อัป แพ็ก 3 พร้อมใช้งาน
การตอบรับ

เกมนี้ได้รับ 84 เปอร์เซนต์ในเว็บไซต์เมทาคริติก ส่วนเว็บไซต์เกมสปอตให้คะแนนที่ 7.5 เต็ม 10 โดยกล่าวว่า "เกม 10 ดอลลาร์นี้ (800 คะแนนไลฟ์) จะให้ผลตอบแทนมากมายสำหรับเงินของคุณ" และไอจีเอ็นให้คะแนนที่ 8.4 เต็ม 10 โดยกล่าวว่า "เกมนี้สนุกมาก, มีชีวิตชีวามากในแง่ของรูปแบบการเล่น และคุ้มกว่าราคาที่ขอ"
ภาคต่อ

ภาคต่อได้รับการเปิดตัวโดยฮัดสันในชื่อบอมเบอร์แมนไลฟ์: แบตเทิลเฟสต์ สำหรับระบบเอกซ์บอกซ์ไลฟ์อาร์เคดเมื่อวันที่ 8 ธันวาคม ค.ศ. 2010
บรูซ เออร์วิน

| --- | --- |
บรูซ เออร์วิน

บรูซ เออร์วิน จากเกมเทคเคน
ชื่อ: บรูซ เออร์วิน


รูปแบบการต่อสู้: มวยไทย

สัญชาติ:  สหรัฐ

ส่วนสูง: 190 ซม.
น้ำหนัก: 94 กก.

กรุ๊ปเลือด: A

สิ่งที่ชอบ: กลิ่นไอปืน และทำงานให้เจ้านาย



สิ่งที่เกลียด: ฮวาราง
ความสัมพันธ์: คาสึยะ มิชิม่า (เจ้านาย)



บรูซ เออร์วิน (ญี่ปุ่น: ブルース・アーヴィン; อังกฤษ: Bruce Irvin) เป็นตัวละครจากเกมซีรีส์เทคเคน ปรากฏตัวครั้งแรกในเทคเคนภาค 2 โดยเป็นคิกบ็อกเซอร์ผู้นำวิชามวยไทยมาใช้ในการต่อสู้ บรูซออกสู้ตามคำเชิญของคาสึยะ มิชิม่า เพื่อพิสูจน์ฝีมือด้านมวยไทยของตน และเพื่อช่วยเหลือเด็กผู้ยากไร้ เขาเป็นบอดี้การ์ดคนสำคัญของคาสึยะ มิชิม่า ในเทคเคน ภาค 2 และภาค 6 นอกจากนี้ ตั้งแต่เทคเคน 5 เป็นต้นมา ได้มีการจำลองรูปแบบการต่อสู้และการเคลื่อนไหวของบรูซ เออร์วิน มาจาก ทัชชกร ยีรัมย์ ("โทนี่ จา" หรือ "พนม ยีรัมย์") เช่นเดียวกับ มาร์แชล ลอว์ ซึ่งตัวละครของเกมเดียวกัน ที่จำลองรูปแบบการเคลื่อนไหวและเสียงร้องจากบรูซ ลี และคำพูดประจำตัวของบรูซ เออร์วิน คือ : "I'm your worst nightmare."
สำหรับเครื่องแต่งกายในชุดของนักมวยไทยโบราณของบรูซ เออร์วิน ในเทคเคน 5 นั้น ทางผู้ผลิตได้เชิญนักวาดการ์ตูนชื่อเคสุเกะ อิตางากิซึ่งเป็นผู้เขียนการ์ตูนมังงะที่มีชื่อเสียงเรื่องบากิ มาร่วมออกแบบสำหรับการปรากฏตัวในครั้งดังกล่าวด้วยเช่นกัน โดยบรูซ เออร์วิน เป็นผู้ใช้วิชามวยไทยเข้าต่อสู้กับศิลปะการต่อสู้แขนงอื่น
ประวัติตามท้องเรื่อง

บรูซ เออร์วิน เป็นชาวแอฟริกันอเมริกัน พ่อแม่ของเขาถูกสังหารเมื่อสมัยที่เขายังเด็ก เขาจึงฝึกฝนวิชามวยไทยในช่วงแรกเริ่มของชีวิต เพื่อหาเลี้ยงตัวเอง ภายหลังจากที่เขาได้รับชัยชนะครั้งแรกแล้วก็เดินทางกลับบ้านของตน ขณะที่เขาขึ้นเครื่องบินก็ไม่ทราบว่า เลย์ วูลอง ซึ่งเป็นตำรวจจากแผนกคดีสืบส่วน ได้แอบสะกดรอยอยู่บนเครื่องบินลำเดียวกัน
เนื่องจากการเสียชีวิตของพ่อแม่ที่ถูกฆ่าตาย บรูซจึงเกิดความชิงชังต่ออาชญากรรม เขาหันมาใช้วิชามวยไทยเพื่อปกป้องเด็กกำพร้าจากการรังแกของพวกอันธพาล ทั้งนี้ เป็นเพราะว่ามีความเห็นใจต่อเด็กกำพร้าในสถานภาพที่ไม่มีพ่อแม่เช่นเดียวกับตน ในภายหลัง "บรูซ" ได้เป็นบอดี้การ์ดให้กับคาสึยะ มิชิม่า ทั้งยังให้ความร่วมมือกับเจ้านายของเขาในแผนการเข้ายึดองค์กร จี-คอร์ปอเรชั่น ในเวลาต่อมา
ท่าไม้ตาย

ชื่อท่าไม้ตายของ บรูซ เออร์วิน อิงมาจากภาษาไทยแทบทุกกระบวนท่า ซึ่งมีดังต่อไปนี้ :
Bulldog Chomp - (บูลด็อกขย้ำ)
Seua Lep - (เล็บเสือ)
Dtee Sawk Kao - (ตีศอกเข่า)
Ducking Upper Lopburi - (ดัคกิงอัปเปอร์ ลพบุรี)
Rib Crush Hanuman - (ริบครัช หนุมาน)
Rib Crush Erawan - (ริบครัช เอราวัณ)
Thai PDK - (ไทย PDK)
Thai PK - (ไทย PK)
Kraisorn Rajasri - (ไกรสรราชสีห์)
Knee Blast Erawan - (นีบลาสท์ เอราวัณ)
Pasart Krabong - (ปราสาทกระบอง)
Pasart Lopburi - (ปราสาทลพบุรี)
Pasart Ten Kao - (ปราสาทแท่นเข่า)
Pasart Chaiya - (ปราสาทไชยา)
Pasart Hammer - (ปราสาทค้อน)
การปรากฏตัวในเทคเคน: เดอะโมชั่นพิกเจอร์

บรูซ เออร์วิน ได้ปรากฏตัวในภาพยนตร์แอนิเมชันชุดเทคเคน: เดอะโมชั่นพิกเจอร์ (Tekken: The Motion Picture) ในฐานะบอดี้การ์ดของลี เชาลัน โดยบรูซ ได้รับคำสั่งให้ต่อสู้กับแจ็ค-2
ดูเพิ่ม

ไบรอัน ฟิวรี่
แหล่งข้อมูลอื่น

ข้อมูลเกี่ยวกับ "บรูซ เออร์วิน" (อังกฤษ)
Tekken 6 Storyline เก็บถาวร 2010-12-22 ที่ เวย์แบ็กแมชชีน (อังกฤษ)
ข้อมูลเกี่ยวกับ "บรูซ เออร์วิน" (โปรตุเกส)
鉄拳 公式サイト
ナムコ 製品情報
鉄拳 Playstation เก็บถาวร 2010-02-13 ที่ เวย์แบ็กแมชชีน
| ด ค กเทคเคน |
| --- | --- |
ภาคหลัก:  เทคเคน  2  3  4  5 ดาร์กเรซูเรคชัน  6  7  8 
แท็กทัวร์นาเมนท์:  แท็กทัวร์นาเมนท์  แท็กทัวร์นาเมนท์ 2 
ภาคเสริม:  การ์ดแชลเลนจ์  แอดวานซ์  เดธ บาย ดีกรีส์  รีโซลูต  สตรีทไฟเตอร์ X เทคเคน  เทคเคน X สตรีทไฟท์เตอร์ (ถูกยกเลิก)  โปเก็น ทัวร์นาเมนต์  โมบายล์ 
ภาพยนตร์, อนิเมชัน:  เทคเคน  เทคเคน: บลัดเวนเจนซ์  Tekken: ศึกสายเลือด 
ตัวละคร:  จินปาจิ มิชิมะ  คาซึมิ มิชิมะ/เดวิล คาซึมิ  เฮย์ฮาจิ มิชิมะ  คาซึยะ มิชิมะ/เดวิล  จุน คาซามะ/อันโนวน์  จิน คาซามะ/เดวิล จิน/แองเจิล จิน  อาสึกะ คาซามะ  อาร์เมอร์คิง/อาร์เมอร์คิง II  คิง/คิง II  แจ็ค  นีนา วิลเลี่ยมส์  แอนนา วิลเลี่ยมส์  สตีฟ ฟอกซ์  โยชิมิตสึ  คุนิมิตสึ/คุนิมิตสึ II  พอล ฟีนิกซ์  มาร์แชล ลอว์  ฟอเรสท์ ลอว์  ลี เชาลัน/ไวโอเลต  หวัง จินเร  มิเชลล์ ชาง  จูเลีย ชาง/เจย์ซี  กันริว  บรูซ เออร์วิน  เหลย อู่หลง  เบ็ค โต ซัน  ฮวาราง  หลิง เสี่ยวหยู  แพนด้า  คุมะ  อเล็กซ์  โรเจอร์  โรเจอร์ จูเนียร์  แองเจิล  ออการ์  ทรู ออการ์  ก๊อง  คอมบ็อท  โมคุจิน/เท็ตสึจิน  ไบรอัน ฟิวรี่  ไทเกอร์ แจ็คสัน  เอ็ดดี กอร์โด  คริสตี มอนเตโร  มิฮารุ ฮิราโนะ  เรเวน  เคร็ก มาร์ดัค  ฝง เวย  ลิลี่ โรชฟอร์ต  เซอร์เกย์ ดรากูนอฟ  ลีโอ  ซาฟีน่า  มิเกล คาบาเยโร่ โรโฮ  บ็อบ  แนนซี่ MI847J  อาซาเซล  ลาร์ส อเล็กซานเดอร์สัน  อลิซา บอสโคโนวิช  คลาวดิโอ เซราฟีโน  โจซี ริซาล  ลัคกี้ โคลอี  คาตารินา อัลเวส  วิกเตอร์ เชฟวาลิเยร์  เรนะ/เดวิล เรนะ  อาซูเซนา  โกคิ  กีส ฮาวเวิร์ด  น็อคทิส ลูซิส เคลัม  นีแกน 
| ด ค กตัวละครที่เป็นนักมวยไทย |
| --- | --- |
ชาวไทย:  เกรียงอาจ • ครุฑ • ฉ่ำอุรา • ชูชัย • ชูร่า • ธีรวิทย์ • บุนนาค • พยัคฆ์ • สกัด • สามชาย • สามารถ • สิงห์ศักดิ์ • หัวใจ • อากาศ • อาดอน • อาภาไชย • ธานี • แอนน์ • เทียน • มะลิวัลย์ • เก้าล้าน •  ไอราวัณ
ชาวตะวันออก:  เคนอิจิ ชิราฮามะ • โจ ฮิงาชิ • ซาโนะ มิทสึรุ • ซาวามูระ • ฟุคามิ โก • มาโมรุ •  โก ฮิบิกิ •  ชิราโตะ •  เฟย์
ชาวตะวันตก:  แจ็กซ์ • แซ็ค • บรูซ เออร์วิน • โรเบิร์ต "R.J." เจมส์ • แอนน์ •  คิง • จันนี่ •  แบรด เบิร์นส์ • ลูซซูเรีย
ไม่ระบุสัญชาติ:  แดร๊กคิวล่าแมน • พัมพุต • โมคุจิน • อันโนว์
อื่นๆ: คาเมนไรเดอร์อิมเพอเรอร์ • ลุมพินีกันดั้ม • เกคิไวโอเล็ต • อุลตร้าแมนมิลเลเนี่ยม
ดูเพิ่ม: มวยไทย • มวยไทยในวัฒนธรรมประชานิยม • ตัวละครที่เป็นนักมวยไทยในภาพยนตร์
 หมวดหมู่
ภาพการออกแบบ บรูซ เออร์วิน ในชุดนักมวยไทยโบราณ สำหรับเทคเคน 5 ออกแบบโดยเคสุเกะ อิตางากิ ซึ่งเป็นนักเขียนการ์ตูนเรื่องบากิ
พาสเทล

พาสเทล (อังกฤษ: Pastel; ญี่ปุ่น: ぱすてる) เป็นการ์ตูนที่ตีพิมพ์ลงในโชเน็นแมกกาซีนสเปเชี่ยล แต่งโดยโตชิฮิโกะ โคบายาชิ และตีพิมพ์ออกมาแล้ว 3 ภาษา: ภาษาญี่ปุ่น ภาษาอังกฤษและภาษาจีน เริ่มต้นตีพิมพ์บนโชเน็นแมกกาซีนรายสัปดาห์ แล้วย้ายไปลงในโชเน็นแมกกาซีนรายเดือนในปี 2003 ตั้งแต่ตอนที่ 50 เป็นต้นไป เรื่องราวการดำเนินเรื่องคล้ายคลึงกับผลงานก่อนหน้าของโคบายาชิคือเรื่อง รักสลับขั้ว รวมทั้งสิ้น 25 เล่ม
บริษัทรถไฟฮกไกโดใต้

| --- | --- |

ชื่อท้องถิ่น: 道南いさりび鉄道
ประเภท: บริษัทร่วมทุนเอกชน
อุตสาหกรรม: การขนส่งระบบราง 
รูปแบบ: การขนส่งระบบราง
ก่อตั้ง: 24 ธันวาคม ค.ศ. 2014
สำนักงานใหญ่: ญี่ปุ่น
พื้นที่ให้บริการ: จังหวัดฮกไกโด
บริการ: รถไฟโดยสาร
เจ้าของ: คณะปกครองจังหวัดฮกไกโด นครโฮกูโต, ฮาโกดาเตะ และคิโกไน
เว็บไซต์: www.shr-isaribi.jp
บริษัทรถไฟฮกไกโดใต้ (ญี่ปุ่น: 道南いさりび鉄道株式会社; อังกฤษ: South Hokkaido Railway Company) เป็นบริษัทรถไฟภาคที่สามที่ตั้งอยู่ในเฮาโกดาเตะ จังหวัดฮกไกโด ประเทศญี่ปุ่น
โดยกรรมสิทธิ์ในหุ้นแบ่งตามสัดส่วน ดังนี้
จังหวัดฮกไกโด 80 เปอร์เซ็นต์
นครโฮกูโต 11.2 เปอร์เซ็นต์
นครฮาโกดาเตะ 4.4 เปอร์เซ็นต์
เมืองคิโกไน 4.4 เปอร์เซ็นต์
สายโดนันอิซาริบิเท็ตสึโด

| สายโดนันอิซาริบิเท็ตสึโด> ข้อมูลทั่วไป |
| --- | --- |
ชื่อลำลอง: 道南いさりび鉄道線
ที่ตั้ง: จังหวัดฮกไกโด
ปลายทาง: โกเรียวกากุ คิโกไน
จำนวนสถานี: 12 สถานี
การดำเนินงาน
รูปแบบ: ระบบรางในภูมิภาค
ข้อมูลทางเทคนิค
ระยะทาง: 37.8 กม. (23.5 ไมล์)
รางกว้าง: 1,067 มม. (3 ฟุต 6 นิ้ว)
ระบบจ่ายไฟ: ไม่มี
บริษัทเข้าควบคุมการดำเนินงานผู้โดยสารสายเอซาชิของบริษัทรถไฟฮกไกโด (เจอาร์ ฮกไกโด) ระหว่างสถานีรถไฟคิโกไนและสถานีรถไฟโกเรียวกากุหลังจากเริ่มดำเนินการฮกไกโดชิงกันเซ็งเมื่อวันที่ 26 มีนาคม ค.ศ. 2016 จากนั้นจึงเปลี่ยนชื่อเป็นสายโดนันอิซาริบิเท็ตสึโด (道南いさりび鉄道線)
สายโดนันอิซาริบิเท็ตสึโด > สถานี

ทุกสถานีอยู่ในจังหวัดฮกไกโด
ทาง: ∥: ทางคู่, ∨: ทางคู่สิ้นสุด, ◇: มีจุดสับราง |: ไม่มีจุดสับราง
| หมายเลข | สถานี | ภาษาญี่ปุ่น | อยู่ระหว่าง (กม> ) | ระยะทาง (กม> ) | เชื่อมต่อ | ทาง | สถานที่ |
| --- | --- | --- | --- | --- | --- | --- | --- |
|  H74  | โกเรียวกากุ | 五稜郭 | 3.4 | 0.0 | ■ สายหลักฮาโกดาเตะ | ∨ | ฮาโกดาเตะ |
|  sh11  | นานาเอฮามะ | 七重浜 | 2.7 | 2.7 |   | ◇ | โฮกูโต |
|  sh10  | ฮิงาชิ-คูเนเบ็ตสึ | 東久根別 | 2.6 | 5.3 |   | ｜ | โฮกูโต |
|  sh09  | คูเนเบ็ตสึ | 久根別 | 1.2 | 6.5 |   | ◇ | โฮกูโต |
|  sh08  | คิโยกาวางูจิ | 清川口 | 1.1 | 7.6 |   | ｜ | โฮกูโต |
|  sh07  | คามีโซะ | 上磯 | 1.2 | 8.8 |   | ◇ | โฮกูโต |
|  sh06  | โมเฮจิ | 茂辺地 | 8.8 | 17.6 |   | ◇ | โฮกูโต |
|  sh05  | โอชิมะ-โทเบ็ตสึ | 渡島当別 | 5.0 | 22.6 |   | ◇ | โฮกูโต |
|  sh04  | คามายะ | 釜谷 | 4.9 | 27.5 |   | ◇ | คิโกไน |
|  sh03  | อิซูมิซาวะ | 泉沢 | 3.1 | 30.6 |   | ◇ | คิโกไน |
|  sh02  | ซัตสึการิ | 札苅 | 3.4 | 34.0 |   | ◇ | คิโกไน |
|  sh01  | คิโกไน | 木古内 | 3.8 | 37.8 |   ฮกไกโดชิงกันเซ็ง  ■ สายไคเกียว  | ◇ | คิโกไน |
ล้อขับเคลื่อน

ณ วันที่ 1 เมษายน ค.ศ. 2016 บริษัทได้ดำเนินการรถดีเซลราง (DMU) คิฮะ 40 ซีรีส์ จำนวนเก้าขบวน ซึ่งเดิมเป็นของเจอาร์ ฮกไกโด
หน่วยคิฮะ 40 ซีรีส์ ในบริการจัดส่งเจอาร์ ฮกไกโด
คิฮะ 40-1814 ในบริการจัดส่งสีเหลืองใหม่ เมื่อเดือนกรกฎาคม ค.ศ. 2016
คิฮะ 40-1793 ในบริการจัดส่งนางามาเระ เมื่อเดือนเมษายน ค.ศ. 2016
ประวัติ

บริษัทนี้ได้รับการก่อตั้งขึ้นเมื่อวันที่ 21 กรกฎาคม ค.ศ. 2005 ในชื่อฮกไกโดชีกิเฮโกไซไรเซ็งจุนบิคาบูชิกิไกฉะ (北海道道南地域並行在来線準備株式会社) ครั้นวันที่ 24 ธันวาคม ค.ศ. 2014 ได้มีการประกาศชื่อปัจจุบัน และเมื่อวันที่ 22 มีนาคม ค.ศ. 2015 ได้มีการเปิดตัวโลโก้ โดยเริ่มมีรายได้จากการให้บริการในเดือนมีนาคม ค.ศ. 2016 ควบคู่ไปกับการเปิดตัวของฮกไกโดชิงกันเซ็ง
แหล่งข้อมูลอื่น

เว็บไซต์ทางการ
| ด ค กการขนส่งในฮกไกโด |
| --- | --- |
สาย  เจอาร์ฮกไกโด:   ฮกไกโดชิงกันเซ็ง  ■■ สายชิโตเซะ  ■ สายฟูราโนะ  ■■■ สายหลักฮาโกดาเตะ  ■ สายหลักฮิดากะ  ■ สายไคเกียว  ■■ สายหลักมูโรรัง  ■■ สายหลักเนมูโระ  ■ สายหลักรูโมอิ  ■สายซัชโช  ■ สายหลักเซกิโฮกุ  ■สายเซกิโช  ■ สายหลักเซ็มโม  ■ โซยะ 
ขบวนรถโดย    ฮกไกโด:  แคสซิโอเปีย  ฮากูโจ  ซูเปอร์ฮากูโจ  ฮามานาซุ  โฮกูโตะ  ซูเปอร์โฮกูโตะ  โฮกูโตะเซ (อิชิการิ)  คิตามิ (ไลแลค)  โอค็อตสค์  ซาโรเบ็ตสึ  ซูเปอร์คามูอิ  ซูเปอร์โอโซระ  ซูเปอร์โซยะ  ซูเปอร์โทกาจิ (ซูเปอร์ไวท์แอร์โรว์)  ซุซุรัง  ทไวไลท์ เอ็กเพรซ  (ไวท์แอร์โรว์) 
 รถไฟใต้ดินเทศบาลซัปโปโระ:   สายนัมโบกุ   สายโทไซ   สายโทโฮ 
ระบบรางอื่น ๆ:   บริษัทรถไฟฮกไกโดใต้  รถรางฮาโกดาเตะ  รถรางซัปโปโระ  Taiheiyō Coal (เฉพาะสินค้า) 
ท่าอากาศยาน:  อาซาฮิกาวะ  ชินชิโตเซะ  ฮาโกดาเตะ  คูชิโระ  เมมัมเบ็ตสึ  มมเบ็ตสึ  นากะชิเบ็ตสึ  โอกาดามะ  โอกูชิริ  ริชิริ  โทกาจิโอบิฮิโระ  วักกาไน 
ทางด่วน:  ทางด่วนโดโอ
ปลาฉลามครุย

| ปลาฉลามครุย ช่วงเวลาที่มีชีวิตอยู่: เพลสโตซีน - โฮโลซีน, 2> 5–0Ma  PreꞒ Ꞓ O S D C P T J K Pg N  ↓   |
| --- | --- |

รูปวาดเต็มตัวของปลาฉลามครุย
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Chondrichthyes
ชั้นย่อย:: Elasmobranchii
อันดับใหญ่:: Selachimorpha
อันดับ:: Hexanchiformes
วงศ์:: Chlamydoselachidae
สกุล:: Chlamydoselachus
สปีชีส์:: C.  anguineus
ชื่อทวินาม
Chlamydoselachus anguineus (Garman, 1884)


แผนที่แสดงการกระจายพันธุ์ของปลาฉลามครุย
ชื่อพ้อง
 Chlamydoselachus anguineum Garman, 1884  Didymodus anguineus Garman, 1884
ปลาฉลามครุย (อังกฤษ: Frilled shark; ญี่ปุ่น: ラブカ) เป็นปลาฉลามชนิดหนึ่ง ที่มีรูปร่างประหลาดมากคล้ายปลาไหล อาศัยอยู่ในน้ำลึก 1,968 – 3,280 ฟุต
มีชื่อวิทยาศาสตร์ว่า Chlamydoselachus anguineus ในอยู่ในวงศ์ Chlamydoselachidae  เดิมเคยเชื่อว่าสูญพันธุ์ไปแล้ว แต่มีรายงานพบในหลายพื้นที่ รวมถึงในเขตน่านน้ำของญี่ปุ่น  ทำให้ปลาฉลามครุยกลายเป็น "ซากดึกดำบรรพ์มีชีวิต" อีกชนิดหนึ่งของโลก  เพราะเชื่อว่ามันไม่ได้เปลี่ยนแปลงรูปร่างลักษณะเลยมาตั้งแต่ยุคครีเทเชียส จนกระทั่งถึงปัจจุบัน
บริเวณส่วนหัว
ลักษณะฟันและปาก
ในเดือนมกราคม ค.ศ. 2007 ปลาฉลามชนิดนี้ได้สร้างความฮือฮากลายเป็นข่าวโด่งดังไปทั้งโลก เมื่อชาวประมงชาวญี่ปุ่นสามารถจับตัวอย่างที่ยังมีชีวิตได้ตัวหนึ่งในเขตน้ำตื้นใกล้ชายฝั่งใกล้สวนน้ำอะวาชิมา ในนครชิซูโอกะทางภาคตะวันตกเฉียงใต้ของกรุงโตเกียว ซึ่งเชื่อว่าปลาตัวนี้ลอยขึ้นมาเพราะร่างกายอ่อนแอเนื่องจากความร้อนที่ขึ้นสูงของอุณหภูมิของน้ำ ซึ่งมีชีวิตอยู่ได้ไม่นานก็ตายไป
เชื่อว่าปลาฉลามชนิดนี้ กระจายพันธุ์อยู่ในเขตน้ำลึกใกล้นอร์เวย์, แอฟริกาใต้, นิวซีแลนด์, ชิลี และญี่ปุ่น มีรูปร่างเรียวยาวคลายปลาไหลหรืองูทะเล เป็นไปได้ว่าตำนานงูทะเลขนาดใหญ่ที่เป็นเรื่องเล่าขานของนักเดินเรือในสมัยอดีตอาจมีที่มาจากปลาฉลามชนิดนี้  มีผิวสีน้ำตาลหรือเทาเข้ม มีซี่กรองเหงือก 6 คู่ สีแดงสด และฟูกางออกเหมือนซาลาแมนเดอร์บางชนิด ทำให้ดูแลเหมือนครุย ซึ่งมีไว้สำหรับดูดซับออกซิเจนโดยเฉพาะ เนื่องจากในทะเลลึกมีปริมาณออกซิเจนน้อยกว่าด้านบนถึงกว่าครึ่ง ปากกว้างเลยตำแหน่งของตา ภายในปากมีฟันที่แตกเป็นดอกแหลม ๆ 3 แฉก ทำให้สันนิษฐานว่าเป็นปลาที่ล่าปลาเล็กเป็นอาหารที่เก่งฉกาจชนิดหนึ่ง  ความยาวเมื่อโตเต็มที่ประมาณ 6.5 ฟุต
ดูเพิ่ม

ปลาทะเลลึก
แหล่งข้อมูลอื่น

วิดีโอคลิปของปลาฉลามครุย
จาก Fishbase.org
พิธีสารญี่ปุ่น-แมนจูกัว

พิธีสารญี่ปุ่น-แมนจูกัว 15 กันยายน ค.ศ. 1932
การลงนามพิธีสารญี่ปุ่น-แมนจูกัว
พิธีสารญี่ปุ่น-แมนจูกัว (จีน: 日滿議定書; ญี่ปุ่น: 日満議定書) ได้ลงนามในวันที่ 15 กันยายน ค.ศ. 1932 ระหว่าง ญี่ปุ่นและรัฐแมนจูกัวสนธิสัญญายืนยันได้รับการยอมรับโดยญี่ปุ่นของรัฐแมนจูกัว ดังต่อไปนี้ การรุกรานแมนจูเรียในปี 1931 และการสถาปณาของรัฐแมนจูในวันที่ 1 มีนาคม ค.ศ. 1932 เปลี่ยนชื่อเมืองฉางชุนเดิมเปลี่ยนชื่อใหม่เป็น "ซิงกิง" และยกระดับให้ซิงกิงเป็นเมืองหลวงของรัฐแมนจูกัว สนธิสัญญาที่กำหนดไว้นอกจากนี้ยังมีข้อตกลงร่วมกันป้องกันให้กองทัพญี่ปุ่นสามารถสร้างฐานทัพในแมนจูกัว จึงมีประสิทธิภาพและครอบครองประเทศ  .
ด้านญี่ปุ่น พิธีสารลงนามโดย โนบูโยชิ มูโตะและในด้านแมนจูเรียโดย เจิ้ง เสี่ยวซู่
บูตะซัง

| บูตะซัง |
| --- | --- |

ผู้พัฒนา: เอ็นเอ็มเค จาเลโค
ผู้จัดจำหน่าย: จาเลโค
เครื่องเล่น: อาร์เคด, แซดเอกซ์ สเปกตรัม, คอมโมดอร์ 64, เอ็มเอสเอกซ์, แอมสตรัด ซีพีซี, ชาร์ป เอกซ์68000, เพลย์สเตชัน 4
วางจำหน่าย: ญี่ปุ่น: ค.ศ. 1987
แนว: แอ็กชัน
บูตะซัง (ญี่ปุ่น: ぶたさん; หรือที่รู้จักกันในชื่อ มร. พิก (อังกฤษ: Mr. Pig) และ พิกแอนด์บอมเบอส์ (อังกฤษ: Pig and Bombers)) เป็นเกมอาร์เคดใน ค.ศ. 1987 ที่พัฒนาโดยบริษัทเอ็นเอ็มเคและจาเลโค
จุดสำคัญ

ผู้เล่นควบคุมหมูและเป้าหมายของเกมคือการระเบิดหมูตัวอื่นด้วยการขว้างระเบิดใส่พวกมัน ระเบิดจะสุ่มวางทั่วแผนที่รวมถึงสามารถหยิบขึ้นมาและโยนไปที่หมูตัวอื่นได้ ระเบิดจะมอบหมายเลขระหว่าง 5 ถึง 30 เมื่อโยนระเบิดดังกล่าวจะใช้เวลาหลายวินาทีในการระเบิด ระเบิดที่โดนหมูโดยตรงจะระเบิดเมื่อสัมผัส นอกจากนี้ มีเพาเวอร์อัปต่าง ๆ ตลอดทั้งเกม เช่น แก๊สที่ทำให้ตัวละครอื่น ๆ หลับ
ส่วนโบนัสเกมย่อยเกี่ยวข้องกับหมูสุ่มที่โผล่ออกมาจากหลุม และผู้เล่นจะต้องเคาะพวกมันกลับลงไปในหลุมด้วยหมูของตัวเอง ในโหมดการเล่นที่คล้ายกับการตีตัวตุ่น
เกมดังกล่าวได้รับการวางจำหน่ายในระบบคอมพิวเตอร์ตามบ้านต่าง ๆ เช่น แซดเอกซ์ สเปกตรัม, คอมโมดอร์ 64, เอ็มเอสเอกซ์ และแอมสตรัด ซีพีซี โดยบริษัทยู.เอส. โกลด์ ในชื่อไซโคพิกส์ ยู.เอกซ์.บี.
ทั้งนี้ มีการวิพากษ์วิจารณ์หลายครั้งเกี่ยวกับลัทธิกีดกันทางเพศเมื่อโฆษณาของเกมดังกล่าวแสดงนางแบบกึ่งเปลือยที่ถือกล่องวิดีโอเกมได้รับการตีพิมพ์ในนิตยสารเฉพาะทางบางฉบับ
พอร์ต

เกมดังกล่าววางจำหน่ายในนินเท็นโด สวิตช์ ในนินเท็นโด อีชอป เมื่อวันที่ 16 พฤษภาคม ค.ศ. 2019 โดยบริษัทแฮมสเตอร์คอร์ปอเรชัน ซึ่งเป็นส่วนหนึ่งของซีรีส์อาร์เคดอาร์ไคส์ และในเพลย์สเตชัน 4 เมื่อวันที่ 14 กรกฎาคม ค.ศ. 2015 โดยเป็นส่วนหนึ่งของซีรีส์เดียวกัน
แหล่งข้อมูลอื่น

บูตะซัง ที่ Killer List of Videogames
แม่แบบ:WoS game
Buta san Arcade Archives page
ภาพจับหน้าจอในเกม
พรรคปกป้องประชาชนจากเอ็นเอชเค

พรรคปกป้องประชาชนจากเอ็นเอชเค (ญี่ปุ่น: NHKから国民を守る党, NHK kara Kokumin o Mamoru Tō) รู้จักกันในชื่อ เอ็น-โกคุ (ญี่ปุ่น: N-Koku; โรมาจิ: N国) เป็นพรรคการเมืองจากประเทศญี่ปุ่น ก่อตั้งเมื่อวันที่ 17 มิถุนายน ค.ศ. 2013 โดยนักกิจกรรมชื่อทากาชิ ทาจิบานะ เป็นอดีตพนักงานสถานีโทรทัศน์ช่องเอ็นเอชเค และเป็นสมาชิกสภาเมืองฟูนาบาชิ ในจังหวัดชิบะ ซึ่งเขาลาออกจากตำแหน่งบัญชีเมื่อปี ค.ศ. 2005 ภายหลังการเปิดเผยการทุจริตภายในบริษัท พรรคปกป้องประชาชนจากเอ็นเอชเคมีนโยบายต่อต้านนโยบายการให้ลิขสิทธิ์ของสถานีโทรทัศน์เอ็นเอชเค
แหล่งข้อมูลอื่น

"Do they really need protect people from NHK?" Press conference asked the leader". The Page. 2 August 2019.
บาวเซต

ตัวละครที่สร้างขึ้นโดยแฟน ๆ โดยอิงจากการรวมกันของตัวละครเจ้าหญิงพีชและบาวเซอร์ ในแฟรนไชส์มาริโอของนินเท็นโด
การปรากฏตัวครั้งแรกของบาวเซต (ขวา) ในคอมิกโดย Ayyk92
บาวเซต (อังกฤษ: Bowsette; /baʊˈzɛt/ bow-ZEHT) หรือ "คุปปะ-ฮิเมะ" (ญี่ปุ่น: クッパ姫, อักษรโรมัน: Kuppa-hime, แปลตรงตัว 'เจ้าหญิงคุปปะ') เป็นเวอร์ชันมานุษยรูปนิยมแบบโมเอะที่สร้างขึ้นโดยแฟน ๆ และเปลี่ยนเพศตัวละครบาวเซอร์จากแฟรนไชส์มาริโอ ซึ่งเขาได้แปลงร่างให้คล้ายกับตัวละครเจ้าหญิงพีชโดยใช้เพาเวอร์-อัป ตัวละครนี้สร้างขึ้นเมื่อวันที่ 19 กันยายน ค.ศ. 2018 โดยศิลปินออนไลน์ชาวมาเลเซียชื่อ Ayyk92 ซึ่งเป็นส่วนหนึ่งของภาพการ์ตูนต่อเนื่องที่เขาโพสต์ในทวิตเตอร์ ต่อมา บาวเซตกลายเป็นอินเทอร์เน็ตมีมและได้รับความนิยมในระดับสากล โดยมีแฮชแท็กที่เกี่ยวข้องกันในภาษาอังกฤษและญี่ปุ่นแบบสมัยิยมในทวิตเตอร์ รวมทั้งศิลปินชาวญี่ปุ่นระดับอาชีพหลายคนได้สนับสนุนการตีความตัวละครของตนเองในเว็บไซต์
โดยทั่วไปแล้ว จะมีการวาดภาพแสดงบาวเซตในฐานะผู้หญิงผมบลอนด์ที่มีเขา, เขี้ยว, ปลอกคอมีหนามแหลม พร้อมปลอกแขนที่เข้าชุดกัน ตลอดจนชุดเดรสเกาะอกสีดำ โดยพื้นฐานแล้วเป็นการผสมผสานระหว่างเจ้าหญิงพีชกับองค์ประกอบของรูปลักษณ์ของบาวเซอร์ ซึ่งบรรดานักข่าวสังเกตเห็นแนวโน้มนี้และรู้สึกประหลาดใจกับอายุขัยของมัน โดยพิจารณาจากแง่มุมต่าง ๆ เช่น รูปลักษณ์และความน่าดึงดูดของตัวละคร หรือความต้องการที่เป็นไปได้ของแฟน ๆ ที่จะทำให้ผู้ดูแลโซเชียลมีเดียของนินเท็นโดตกตะลึง ในขณะที่บางคนสังเกตเห็นว่างานศิลปะส่วนใหญ่ที่เกิดจากมันเป็นภาพลามกอนาจาร แต่คนอื่น ๆ ก็เน้นอย่างรวดเร็วว่าบางคนมีลักษณะทั่ว ๆ ไปที่บริสุทธิ์แทน ความนิยมอย่างรวดเร็วของบาวเซตได้นำไปสู่ตัวละครอื่น ๆ ที่สร้างโดยแฟน ๆ ในลักษณะเดียวกันในช่วงเวลาสั้น ๆ โดยแต่ละตัวจะขึ้นอยู่กับตัวละครนินเท็นโดที่มีอยู่ ส่วนในประเทศญี่ปุ่น ได้มีการหยิบยกข้อกังวลเกี่ยวกับความถูกต้องตามกฎหมายของตัวละครที่สร้างโดยแฟน ๆ ภายใต้กฎหมายลิขสิทธิ์ของญี่ปุ่น
ภูมิหลัง

ซูเปอร์มาริโอเป็นเกมแพลตฟอร์มที่ดำเนินมายาวนาน ซึ่งสร้างขึ้นโดยบริษัทนินเท็นโดใน ค.ศ. 1985 ซีรีส์นี้มีเนื้อหาเกี่ยวกับตัวเอกชื่อมาริโอ และตัวละครอื่น ๆ ที่สามารถเล่นได้ เช่น ลุยจิซึ่งเป็นน้องชายของเขา โดยการช่วยเหลือเจ้าหญิงพีชที่ถูกลักพาตัวไปจากบาวเซอร์ผู้เป็นปฏิปักษ์ ในขณะที่ผู้เล่นรุดหน้าไป พวกเขาสามารถรวบรวมไอเทมเพาเวอร์-อัป ในเกม ที่ช่วยให้ตัวละครของผู้เล่นได้รับความสามารถหรือรูปแบบใหม่ ในระหว่างการนำเสนอนินเท็นโด ไดเรกต์ ที่บันทึกไว้ล่วงหน้าในเดือนกันยายน ค.ศ. 2018 บริษัทนินเท็นโดได้แสดงตัวอย่างเพื่อเปิดตัวนิวซูเปอร์มาริโอบราเธอส์ ยูใหม่ในแบบ 'ดีลักซ์' สำหรับนินเท็นโด สวิตช์ ซึ่งมีตัวละครโทเดตในฐานะตัวเลือกที่เล่นได้ใหม่ และเพาเวอร์-อัป ใหม่เพื่อเธอโดยเฉพาะ นั่นคือซูเปอร์คราวน์ เมื่อหยิบขึ้นมา มันจะแปลงกายโทเดตให้เป็น "พีชเชต" แต่เป็นทรงผมของโทเดตและลักษณะเด่นอื่น ๆ
การเปิดตัวพีชเชตได้นำไปสู่สิ่งที่คิดและทฤษฎีโดยแฟน ๆ เกี่ยวกับวิธีการทำงานของไอเทมซูเปอร์คราวน์ภายในจักรวาลของเกม ไม่นานหลังจากนั้น ศิลปิน Ayyk92 ได้โพสต์แฟนคอมิกสี่ช่องในดีเวียนต์อาร์ตและทวิตเตอร์ พร้อมคำบรรยายใต้ภาพว่า "ซูเปอร์คราวน์ของบางตำนานมาริโอใหม่ในแบบเผ็ดร้อน" ซึ่งในคอมิก มาริโอและบาวเซตรู้สึกท้อแท้หลังจากการขอแต่งงานกับเจ้าหญิงพีชพร้อม ๆ กัน โดยอ้างอิงถึงตอนจบของซูเปอร์มาริโอโอดิสซีย์ อย่างไรก็ตาม ขณะที่มาริโอปลอบใจมัน บาวเซอร์ได้เผยว่ามันกำลังถือซูเปอร์คราวน์เพาเวอร์-อัป และในช่องสุดท้าย ทั้งสองเดินผ่านเจ้าหญิงพีชและลุยจิที่กำลังเล่นเทนนิสอยู่ โดยบาวเซอร์ที่ตอนนี้กลายเป็นตัวละครหญิงที่คล้ายกับเจ้าหญิงพีช แต่มาในเดรสเกาะอกสีดำ, เขี้ยว, เขาขนาดใหญ่ที่ยื่นออกมาจากด้านข้างของศีรษะของเธอ รวมถึงเครื่องแต่งกายและกระดองหนามแหลมของบาวเซอร์
ตัวละครนี้ไม่มีชื่อในคอมิกต้นฉบับ ซึ่งมีการขนานนามตัวละครนี้ว่า "บาวเซต" โดยแฟน ๆ ที่พูดภาษาอังกฤษ แฮชแท็กที่เกี่ยวข้องได้รับความนิยมอย่างรวดเร็วในทวิตเตอร์ ที่มีการกล่าวถึงมากกว่า 150,000 ครั้ง และแฟนอาร์ตหลังจากนั้นไม่นาน โดยมีการเรนเดอร์บางส่วนทำให้ตัวละครมีผิวสีเข้ม และ/หรือผมสีแดงเหมือนเป็นการเรียกกลับไปยังบาวเซอร์ต้นฉบับ ส่วนเว็บไซต์พอร์นฮับ และยูพอร์น ต่างก็รายงานว่ามีการค้นหาตัวละครบนเว็บไซต์ของพวกเขาเพิ่มขึ้นอย่างมากถึง 500,000 และ 2900 เปอร์เซ็นต์ตามลำดับ รวมถึงภายในสิ้น ค.ศ. 2018 ได้เป็นคำที่มีผู้ค้นหามากที่สุดเป็นอันดับที่ 9 ในเว็บไซต์ด้วยการค้นหา 34.6 ล้านครั้ง ตัวละครนี้ยังเป็นที่นิยมในหมู่ผู้ใช้ทวิตเตอร์ชาวญี่ปุ่นภายใต้ชื่อ "คุปปะ-ฮิเมะ" (แปลว่า "เจ้าหญิงคุปปะ") โดยมีศิลปินชาวญี่ปุ่นรายใหญ่หลายคนที่มีส่วนร่วมในงานศิลปะของตัวละคร ศิลปินเหล่านี้รวมถึงผู้ออกแบบตัวละครสตรีทไฟเตอร์ และดาร์กสตอล์เกอส์ อย่างอากิระ ยาซูดะ, ศิลปินมังงะวันพันช์แมน อย่างยูซูเกะ มูราตะ, ผู้สร้างซีรีส์ป็อปทีมเอปิก อย่างบูกูบู โอกาวะ และผู้สร้างซีรีส์น้องเมดมังกรของคุณโคบายาชิ อย่างคูลเคียวชินจะ นอกจากนี้ ยังมีงานอีเวนต์ที่อุทิศให้กับตัวละครชื่อ "โปรเจกต์คราวน์" ในวันที่ 27 ตุลาคม โดยมีแฟนอาร์ตและคอสเพลย์การแต่งตัวข้ามเพศ ใน ค.ศ. 2018 บริษัทผู้ผลิตงานลามกอย่างวูดร็อกเก็ตได้ผลิตภาพยนตร์ล้อเลียนเรื่อง "เวตเตอร์แดนอะวอเตอร์เลเวล: เดอะบาวเซตพอร์นพาโรดี" โดยอิงมากมีมที่มีเอพริล โอนีล เป็นบาวเซต และทอมมี พิสทอล เป็นมาริโอ
แหล่งข้อมูลอื่น

สถานีย่อยวิดีโอเกม
The original comic by Ayyk92 on Twitter
บาวเซต รายการที่ Know Your Meme
ตัวละครที่ดัดแปลงมาจากแฟน ๆ บางตัวได้เพิ่มรายละเอียดเพิ่มเติมจากการออกแบบของบาวเซอร์ เช่น หางที่มีหนาม
บอมเบอร์แมน '94

| บอมเบอร์แมน '94 |
| --- | --- |
ภาพปกเวอร์ชันเมกาไดรฟ์ยุโรป
ผู้พัฒนา: ฮัดสันซอฟต์ เวสโตน (เมกาไดรฟ์/เจเนซิส)
ผู้จัดจำหน่าย: ฮัดสันซอฟต์ เซกา (เมกาไดรฟ์/เจเนซีส) โคนามิ (วียู)
กำกับ: โยชิยูกิ คาวางูจิ
อำนวยการผลิต: ฮิโรกิ ชิมาดะ
ออกแบบ: ชินอิจิ นากาโมโตะ
ศิลปิน: โชจิ มิซูโนะ
แต่งเพลง: จุง ชิกูมะ
ชุด: บอมเบอร์แมน
เครื่องเล่น: พีซี เอนจิน, เซกา เมกาไดรฟ์/เจเนซิส, วี, วียู, โทรศัพท์เคลื่อนที่
วางจำหน่าย: พีซี เอนจินญี่ปุ่น: 10 ธันวาคม ค.ศ. 1993เมกาไดรฟ์/เจเนซิสภูมิภาคแพล: พฤศจิกายน ค.ศ. 1994 อเมริกาเหนือ: ค.ศ. 1995เวอร์ชวลคอนโซลญี่ปุ่น: 2 ธันวาคม ค.ศ. 2006 (วี) อเมริกาเหนือ: 23 มีนาคม ค.ศ. 2009 (วี) ภูมิภาคแพล: 10 กรกฎาคม ค.ศ. 2009 (วี) ญี่ปุ่น: 19 พฤศจิกายน ค.ศ. 2014 (วียู) อเมริกาเหนือ: 2 กุมภาพันธ์ ค.ศ. 2017 (วียู) ภูมิภาคแพล: 2 กุมภาพันธ์ ค.ศ. 2017 (วียู)โทรศัพท์เคลื่อนที่ญี่ปุ่น: ค.ศ. 2008เพลย์สเตชัน เน็ตเวิร์กญี่ปุ่น: 15 กรกฎาคม ค.ศ. 2009 อเมริกาเหนือ: 2 มิถุนายน ค.ศ. 2011
แนว: แอ็กชัน, วงกต
รูปแบบ: ผู้เล่นเดี่ยว, หลายผู้เล่น
บอมเบอร์แมน '94 (ญี่ปุ่น: ボンバーマン'94; อังกฤษ: Bomberman '94) เป็นวิดีโอเกมจากซีรีส์บอมเบอร์แมน ซึ่งพัฒนาและเผยแพร่โดยฮัดสันซอฟต์สำหรับพีซี เอนจิน และวางจำหน่ายเมื่อวันที่ 10 ธันวาคม ค.ศ. 1993 ในประเทศญี่ปุ่น ซึ่งต่อมาได้รับการพัฒนาขึ้นใหม่โดยเวสโตน และเผยแพร่อีกครั้งโดยเซกาในฐานะเมกาบอมเบอร์แมน (อังกฤษ: Mega Bomberman) ในเซกา เมกาไดรฟ์/เจเนซิสเมื่อปี ค.ศ. 1994 ในพื้นที่อื่น ๆ ซึ่งบอมเบอร์แมน '94 เวอร์ชันพีซี เอนจิน ได้วางจำหน่ายนอกประเทศญี่ปุ่นในเวลาต่อมาผ่านระบบเวอร์ชวลคอนโซลของวี และระบบเพลย์สเตชัน เน็ตเวิร์ก ของเพลย์สเตชัน 3
เกมดังกล่าวรองรับโหมดผู้เล่นเดี่ยวและหลายผู้เล่น ในโหมดผู้เล่นเดี่ยว ผู้เล่นจะหาเส้นทางผ่านวงกตหลายด่าน, ทำลายสิ่งมีชีวิตด้วยระเบิด ส่วนในโหมดหลายผู้เล่น ผู้เล่นเอาชนะกันและกันด้วยระเบิด
สำหรับพอร์ตเมกาไดรฟ์/เจเนซิสนั้นมีความแตกต่างบางประการ เช่น ตัวเลือกน้อยลงในในโหมดหลายผู้เล่น และเพลงที่แตกต่างกัน (ตัวอย่างเช่น เพลงของแจมมิงจังเกิลได้รับการนำกลับมาใช้ซ้ำในฐานะด่านแรกของซูเปอร์บอมเบอร์แมน 4 แต่แตกต่างอย่างสิ้นเชิงกับเวอร์ชันอื่น ๆ)
บอมเบอร์แมน '94 ต้นตำรับได้วางจำหน่ายครั้งแรกนอกประเทศญี่ปุ่นในระบบเวอร์ชวลคอนโซลในทวีปอเมริกาเหนือ ส่วนพอร์ตสำหรับโทรศัพท์เคลื่อนที่เปิดตัวในปี ค.ศ. 2008 (โดยเปลี่ยนชื่อเป็นบอมเบอร์แมน '08) และเกมภาคก่อนอย่างบอมเบอร์แมน '93 ได้รับการวางจำหน่ายแทนเมื่อบอมเบอร์แมน '94 วางจำหน่ายในระบบเวอร์ชวลคอนโซลของญี่ปุ่น
ทั้งนี้ บอมเบอร์แมน '94 ได้รับการวางจำหน่ายในระบบเพลย์สเตชัน เน็ตเวิร์ก ของญี่ปุ่นเมื่อวันที่ 15 กรกฎาคม ค.ศ. 2009 สำหรับเล่นในเพลย์สเตชัน 3 และเพลย์สเตชัน พอร์เทเบิล ซึ่งต่อมาได้รับการเผยแพร่ในทวีปอเมริกาเหนือเมื่อวันที่ 2 มิถุนายน ค.ศ. 2011
โครงเรื่อง

ชาวแพลเนตบอมเบอร์อาศัยอยู่อย่างสงบสุข โดยได้รับการคุ้มครองจากวิญญาณทั้งห้า จนกระทั่งบิวเกลียร์ผู้ชั่วร้ายและกองทัพหุ่นยนต์ของเขาบุกเข้ามา ภาพวิญญาณซึ่งเป็นแหล่งที่มาของพลังเวทมนตร์ของวิญญาณ ได้ถูกทำลายและแยกแพลเนตบอมเบอร์ออกเป็นห้าส่วน ซึ่งบอมเบอร์แมนได้มาถึงเพื่อฟื้นฟูสภาพของภาพวิญญาณ และทำให้แพลเนตบอมเบอร์รวมกันอีกครั้ง
รูปแบบการเล่น

เกมดังกล่าวตั้งอยู่ในหกพื้นที่ ได้แก่ แจมมิงจังเกิล, เวกซิงวอลเคโน, สแลมมิงซี, แครงกิงคาสเซิล, แธรชชิงทุนดรา และดาวหางประดิษฐ์ของบิวเกลียร์ เนื่องจากเมกาไดรฟ์และเจเนซิสไม่มีพอร์ตคอนโทรลเลอร์ที่ห้า เมกาบอมเบอร์แมนจึงรองรับผู้เล่นสี่คนเท่านั้นแทนที่จะเป็นห้าคน นี่เป็นเกมแรกในซีรีส์ที่ใช้การออกแบบที่ทันสมัยของไวต์บอมเบอร์แมน บอมเบอร์แมน '94 ยังแนะนำลูอีที่ปรากฏในซีรีส์ นอกจากนี้ บอมเบอร์แมน '94 ยังแนะนำตัวละครที่กลับมาอีกหลายตัว เช่น บอมเบอร์หญิงและเด็ก (ซึ่งเป็นสกินหลายผู้เล่น) เรด/กรีน/บลูบอมเบอร์ และตัวร้ายรอง ซึ่งอาจเกิดจากการรวมสกิน "ปกติ" เข้ากับสีที่สอดคล้องกัน